চারুকলা ইনস্টিটিউট, চট্টগ্রাম বিশ্ববিদ্যালয়
চারুকলা ইনস্টিটিউট চট্টগ্রাম বিশ্ববিদ্যালয়ের কলা ও মানববিদ্যা অনুষদের অন্তর্ভুক্ত একটি অন্যতম ইনস্টিটিউট। এটি চট্টগ্রামের বাদশাহ মিয়া চৌধুরী সড়কে অবস্থিত। এটি দেশের প্রথম চারুকলা বিভাগ। এটি একমাত্র ইনস্টিটিউট যা বিশ্ববিদ্যালয় ক্যম্পাসের বাইরে অবস্থিত। ২০১০ সালে চারুকলা কলেজ অধিগ্রহণ করে ইনস্টিটিউটটি স্থাপিত হয়। বর্তমানে এখানে ৩০ জন অনুষদ সদস্য রয়েছেন, পাশাপাশি সর্বমোট ৭০টি আসন রয়েছে।